
64                                                          DR.31.10.2017                                                

 
Terima kasih, dengan ini saya menyokong bajet. 

Tuan Yang di-Pertua: Yang Berhormat Batu Pahat. 

 

4.43 ptg 

Datuk Mohd Idris bin Jusi [Batu Pahat]: Assalamualaikum warahmatullahi 
wabarakatuh, salam sejahtera Tuan Yang di-Pertua, Ahli-ahli Dewan. Saya mengucapkan 
terima kasih kepada Tuan Yang di-Pertua kerana memberikan kesempatan kepada saya 
untuk turut berucap menyampaikan pandangan Batu Pahat tentang bajet yang disebut 
sebagai ibu segala bajet. Saya hendak mulakan Tuan Yang di-Pertua dengan petikan suatu 
pantun daripada sasterawan negara. 

Masuk ke hutan muncul di rimba, 

 Selam di tasik timbul di laut,  

Bajet umpama simbahan gula, 

 Yang heboh beri, yang senyap kaut. 

Tuan Yang di-Pertua, bajet seperti yang dikemukakan oleh Yang Amat Berhormat 
Pekan, Menteri Kewangan disebutkan memenuhi tuntutan Maqasid Syariah, memenuhi 
tuntutan memelihara agama, memelihara jiwa, memelihara akal, memelihara keturunan dan 
memelihara harta. Dalam bajet yang sama disebutkan Tuan Yang di-Pertua, Menteri 
Kewangan Pekan tanpa segan silu dengan sinis menyebut, menyindir kedudukan Ketua 
Pembangkang Yang Berhormat Permatang Pauh yang dikaitkan dengan kejayaan Kak Wan 
dalam program bantuan orang-orang miskin Amanah Ikhtiar Malaysia.  

Sudahlah tidak mengakui bahawa AIM itu adalah warisan bekas Timbalan Perdana 
Menteri dan mantan Menteri Kewangan. Kemudian tidak juga menghormati Maqasid dalam 
erti menghormati jiwa dan menghormati kedudukan dan ketinggian martabat insan dengan 
memberikan sindiran sinis kepada Datuk Seri Dr. Wan Azizah binti Wan Ismail. Kita merasa 
kesal kerana dalam satu nafas Menteri Kewangan menyebutkan menjaga Maqasid tapi dalam 
masa yang sama memperlekeh Maqasid seorang wanita mulia yang berani bangun berusaha 
menegakkan keadilan, membanteras kebatilan dan mahu membela keadilan bukan sahaja 
untuk Datuk Seri Anwar Ibrahim tapi untuk rakyat seluruhnya. 

Tuan Yang di-Pertua, bajet disebutkan sebagai ibu segala bajet. Tuan Yang di-
Pertua, saya masuk tahun terakhir di Parlimen ini. Sudah lama berkecimpung dalam gerakan 
sosial, gerakan kemasyarakatan. Merenung perkembangan sosiopolitik negara sejak tahun 
1990-an. Saya bersetuju kalau disebutkan bajet ini, belanjawan ini sebagai ibu segala bajet 
kerana dia sebenarnya mengumpulkan seluruh falsafah dan pegangan BN-UMNO khususnya 
Perdana Menteri dan Menteri Kewangan. Yang saya mahu menyebut kritik saya terhadap 
kritik philosophical dan kritik methodological.  

Saya ingin menyebutkan Tuan Yang di-Pertua, bajet ini menggambarkan 
sebenarnya falsafah dan pegangan Barisan Nasional, UMNO khususnya mereka memelihara 
beberapa ciri kedudukan masyarakat. Ciri-ciri ini kemudiannya dieksploit digunakan dalam 
setiap kali pembentangan. Cuma barangkali saya selalu bertanyakan apa ilmu yang kalian 
pakai sehingga pancingan itu termakan rakyat. Bajet ini bajet populis. Bajet menjual harapan. 
Bajet menjual impian kepada golongan tertentu yang memang sudah dipelihara.  

Saya ambil contoh, belajar dari sejarah penjajahan UMNO-BN mengekalkan dua 
kelompok utama dalam masyarakat supaya mereka ini boleh dieksploit dalam keadaan-
keadaan tertentu. Dua kelompok utama itu ialah kelompok miskin dan kelompok – kalau 
hendak dikatakan istilah pemerintah penjajah dulu dikatakan bodoh tapi saya fikir sekarang 
ini golongan yang kurang bermaklumat, yang tidak bermaklumat. 

Dengan adanya kumpulan miskin ini Tuan Yang di-Pertua maka kerajaan UMNO-
BN setiap kali bajet dibentangkan apatah lagi menjelang pilihan raya maka kedudukan 
kemiskinan dan kejahilan rakyat kelompok ini dieksploit dengan janji-janji manis. Ternyata 
seperti dibentangkan oleh rakan-rakan janji-janji ini sebahagian besarnya tidak dipenuhi dan 
memang dirancang untuk tidak dipenuhi.  

 

 



Terima kasih, dengan ini saya menyokong bajet. Tuan Yang di-Pertua: Yang Berhormat Batu Pahat. 4.43 ptg Datuk Mohd Idris bin Jusi [Batu Pahat]: Assalamualaikum warahmatullahi wabarakatuh, salam sejahtera Tuan Yang di-Pertua, Ahli-ahli Dewan. Saya mengucapkan terima kasih kepada Tuan Yang di-Pertua kerana memberikan kesempatan kepada saya untuk turut berucap menyampaikan pandangan Batu Pahat tentang bajet yang disebut sebagai ibu segala bajet. Saya hendak mulakan Tuan Yang di-Pertua dengan petikan suatu pantun daripada sasterawan negara. Masuk ke hutan muncul di rimba, Selam di tasik timbul di laut, Bajet umpama simbahan gula, Yang heboh beri, yang senyap kaut. Tuan Yang di-Pertua, bajet seperti yang dikemukakan oleh Yang Amat Berhormat Pekan, Menteri Kewangan disebutkan memenuhi tuntutan Maqasid Syariah, memenuhi tuntutan memelihara agama, memelihara jiwa, memelihara akal, memelihara keturunan dan memelihara harta. Dalam bajet yang sama disebutkan Tuan Yang di-Pertua, Menteri Kewangan Pekan tanpa segan silu dengan sinis menyebut, menyindir kedudukan Ketua Pembangkang Yang Berhormat Permatang Pauh yang dikaitkan dengan kejayaan Kak Wan dalam program bantuan orang-orang miskin Amanah Ikhtiar Malaysia. Sudahlah tidak mengakui bahawa AIM itu adalah warisan bekas Timbalan Perdana Menteri dan mantan Menteri Kewangan. Kemudian tidak juga menghormati Maqasid dalam erti menghormati jiwa dan menghormati kedudukan dan ketinggian martabat insan dengan memberikan sindiran sinis kepada Datuk Seri Dr. Wan Azizah binti Wan Ismail. Kita merasa kesal kerana dalam satu nafas Menteri Kewangan menyebutkan menjaga Maqasid tapi dalam masa yang sama memperlekeh Maqasid seorang wanita mulia yang berani bangun berusaha menegakkan keadilan, membanteras kebatilan dan mahu membela keadilan bukan sahaja untuk Datuk Seri Anwar Ibrahim tapi untuk rakyat seluruhnya. Tuan Yang di-Pertua, bajet disebutkan sebagai ibu segala bajet. Tuan Yang di- Pertua, saya masuk tahun terakhir di Parlimen ini. Sudah lama berkecimpung dalam gerakan sosial, gerakan kemasyarakatan. Merenung perkembangan sosiopolitik negara sejak tahun 1990-an. Saya bersetuju kalau disebutkan bajet ini, belanjawan ini sebagai ibu segala bajet kerana dia sebenarnya mengumpulkan seluruh falsafah dan pegangan BN-UMNO khususnya Perdana Menteri dan Menteri Kewangan. Yang saya mahu menyebut kritik saya terhadap kritik philosophical dan kritik methodological. Saya ingin menyebutkan Tuan Yang di-Pertua, bajet ini menggambarkan sebenarnya falsafah dan pegangan Barisan Nasional, UMNO khususnya mereka memelihara beberapa ciri kedudukan masyarakat. Ciri-ciri ini kemudiannya dieksploit digunakan dalam setiap kali pembentangan. Cuma barangkali saya selalu bertanyakan apa ilmu yang kalian pakai sehingga pancingan itu termakan rakyat. Bajet ini bajet populis. Bajet menjual harapan. Bajet menjual impian kepada golongan tertentu yang memang sudah dipelihara. Saya ambil contoh, belajar dari sejarah penjajahan UMNO-BN mengekalkan dua kelompok utama dalam masyarakat supaya mereka ini boleh dieksploit dalam keadaan- keadaan tertentu. Dua kelompok utama itu ialah kelompok miskin dan kelompok- kalau hendak dikatakan istilah pemerintah penjajah dulu dikatakan bodoh tapi saya fikir sekarang ini golongan yang kurang bermaklumat, yang tidak bermaklumat. Dengan adanya kumpulan miskin ini Tuan Yang di-Pertua maka kerajaan UMNO- BN setiap kali bajet dibentangkan apatah lagi menjelang pilihan raya maka kedudukan kemiskinan dan kejahilan rakyat kelompok ini dieksploit dengan janji-janji manis. Ternyata seperti dibentangkan oleh rakan-rakan janji-janji ini sebahagian besarnya tidak dipenuhi dan memang dirancang untuk tidak dipenuhi.